Τριανταίικα Αιτωλοακαρνανίας

Τα Τριανταίικα είναι οικισμός της Στερεάς Ελλάδας στην Περιφερειακή Ενότητα Αιτωλοακαρνανίας.

Γενικά στοιχεία
Τα Τριανταίικα βρίσκονται στον κάμπο του Αγρινίου, νοτιοανατολικά της τεχνητής λίμνης Στράτου σε υψόμετρο 90 μέτρα. Απέχουν 6 χλμ. ΒΔ. από το Αγρίνιο ενώ στη νοτιοδυτική άκρη του χωριού περνάει η ΕΟ Αγρινίου - Άρτας. Ως οικισμός αναφέρεται επίσημα για πρώτη το 1940 να ανήκει στην τότε κοινότητα Ελαιοφύτου. Το 1984 με το ΦΕΚ 142Α - 21/09/1984 ορίστηκε έδρα του τότε δήμου Νεάπολης. Σύμφωνα με το πρόγραμμα Καλλικράτης, μαζί με το Ελαιόφυτο αποτελούν την τοπική κοινότητα Ελαιοφύτου που υπάγεται στη δημοτική ενότητα Νεάπολης του δήμου Αγρινίου και σύμφωνα με την απογραφή 2011 έχει 1.484 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10709 (σελ. 235 του pdf)

Τα Τριανταίικα γεωγραφικά ανήκουν στο γεωγραφικό διαμέρισμα Στερεάς Ελλάδας, έχουν υψόμετρο 90 μέτρα, γεωγραφικό μήκος 21.3791011774 και γεωγραφικό πλάτος 38.6515978887.

Από τα Τριανταίικα κατάγεται ο γνωστός ποδοσφαιριστής Σωκράτης Τριάντης και ο γνωστός δημοσιογράφος Γιάννης Τριάντης.

Επίσης άγει την καταγωγή του από τα Τριανταίικα ο Θεοφιλέστατος Επίσκοπος Ταλαντίου κ. Επιφάνιος. 

 Παραπομπές 

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου